เป็นประจำเดือน วันที่2 มีเพศสัมพัน เอาเเค่เเปบเดียว ควรจะซื้อยามั้ยคะ
สวัสดีค่ะ หากเลือดที่ออกเป็นประจำเดือนจริงๆ ไม่ใช่เลือดที่เป็นผลจากยาคุมฉุกเฉินที่ได้ทานไปในช่วงวันที่ 22 ม.ค.การมีเพศสัมพันธ์ในวันที่ 2 ของการมีประจำเดือนมา ก็จะถือว่าอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% แต่หากไม่ใช่ประจำเดือน ก็จะไม่ถือเป็นระยะปลอดภัย อย่างไรก็ตาม หากมีเพศสัมพันธ์แค่แปบเดียว และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น ก็ไม่จำเป็นต้องทานยาคุมฉุกเฉินไปค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้เพียงประมาณ 58%-95% ค่ะ